Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Andrija Bilokapić, provincijal 098 591 330 ili e-masil: jandrija49@yahoo.com ; fra Josip Sopta, ex provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 20. svibnja 2012.

22(122)2012.

Evanđelje (Iv 17, 11b-19)
Neka i oni budu jedno kao i mi! Čitanje svetog Evanđelja po Ivanu U ono vrijeme: Isus podiže oči k nebu i pomoli se: »Oče sveti, sačuvaj ih u svom imenu koje si mi dao: da budu jedno kao i mi. Dok sam ja bio s njima, ja sam ih čuvao u tvom imenu, njih koje si mi dao; i štitio ih, te nijedan od njih ne propade osim sina propasti, da se Pismo ispuni. A sada k tebi idem i ovo govorim u svijetu da imaju puninu moje radosti u sebi. Ja sam im predao tvoju riječ, a svijet ih zamrzi jer nisu od svijeta kao što ni ja nisam od svijeta. Ne molim te da ih uzmeš sa svijeta, nego da ih očuvaš od Zloga. Oni nisu od svijeta kao što ni ja nisam od svijeta. Posveti ih u istini: tvoja je riječ istina. Kao što ti mene posla u svijet, tako i ja poslah njih u svijet. I za njih posvećujem samog sebe da i oni budu posvećeni u istini.« Riječ Gospodnja.

Meditacija
U vjeri u Duha Svetoga, molimo s kardinalom Newmanom: „ O Bože, vrijeme je puno opasnosti. Kao da se stvar Kristova nalazi u smrtnoj borbi. A nikad Krist nije jače hodao kroz zemaljsko vrijeme nego danas, nikad nije njegov dolazak bio jasniji, nikad njegova blizina tako opipljiva, nikad njegova služba dragocjenija nego danas. Zato nam daj pogled u vječnost konačnih vremena od oluje do oluje i da te molimo. „Rasvijetli Bože, naše tmine! To možeš samo ti!"
http://www.don-ivica.net

“Oče, molim Te da budu jedno... ne uzimam ih iz svijeta”
Iv 17,11-19 Isus u Evanđelju konstatira problematiku jedinstva kod prvih sljedbenika. Nema dvojbe da Isusov put ne poništava pojedinca koji je također dio zajednice. Čovjek je istovremeno individua i zajednica. Potrebno je uskladiti jedno i drugo, potrebno je da ne nestane osoba ali i da se ostvari zajedništvo. Čovjek je i po osobnosti i po zajedništvu Božja slika. Uvijek postoji opiranje jedinke da se ne izgubi u zajedništvu, a opet ne može bez njega. Sebičnost se osjećala i kod apostola... Svi nose svoju svojeglavost pa i kad se upute za Isusom. Preporođeni su, ali ostaju posljedice iskonskog nedostatka, grijeha. Pavao primjećuje sebičnost i u prvoj Crkvi. Čak su bili sebični i prilikom slavlja Euharistije, što je vidljivo u Korintskoj crkvi.
Koji je korijen i bit kršćanskog jedinstva i pluralizma? Neki kao da ne vide da je moguće to dvoje spojiti. Ako se govori o jedinstvu onda se misli da se time poništava pluralizam i osobnost. Takav smo prigovor zamijetili u nekim našim novinama, od nekih političara. Prigovaralo se crkvi što je pozivala na jedinstvo misleći da se time poništava ili ustaje protiv pluralizma i demokratičnosti. Ipak to nije tako. Kršćanstvu je poziv “biti kao Bog”, slijediti Boga. A što to znači? Zar kršćansko vjerovanje ne vjeruje u Trojedinog Boga? To znači dubinsko jedinstvo i pluralnost u osobama. Jedan Bog u tri osobe (Otac, Sin i Duh). Jedinstvo ne poništava osobnost, dapače pomaže joj da se izvorno razvija i potvrđuje. Zato bi mogli reći da je svako nastojanje oko jedinstva ljudi istovremeno borba za njihovu osobnost. Nema jedinstva ako se ne vrednuje osobnost. Bez osobnosti moglo bi se govoriti o jednini, ali ne i o jedinstvu. Jedinstvo je uvijek plod slobode i prihvaćanja drugoga baš jer je drugi. Bog je model kršćanskog jedinstva i pluralizma. U Bogu su jednina i množina prožete ljubavlju.
Ovdje je dobro napomenuti razliku između božanske i ljudske ljubavi (agape, karitas) (eros, egoizam). Prva ljubi drugoga radi drugoga, druga ljubi drugoga radi sebe... Samo milosrđe (agape) stvara jedinstvo od i kroz različitost. Jedinstvo u različitosti je Isusov ‘testament’ učenicima i svima koji će ga slijediti. Zato im obećava Duha koji će ih preporoditi u srcu, koji će u njih uliti božansku ljubav. Isus svoje učenike ne zamišlja negdje u zraku, na nebesima. Oni su na zemlji, u svijetu. Oni nose teret svijeta, nose teret rađanja novog čovječanstva. U čemu se oni razlikuju od drugog svijeta, kad Isus kaže da su u svijetu ali da nisu od svijeta? To se pitanje stalno postavlja. Koja je razlika između kršćana i drugog svijeta?
Da li je to vidljivo po samome životu, po načinu življenja? Svijet kod Ivana ima drukčije značenje nego što mi danas mislimo. Svijet je za njega nešto što je nehumano, nešto što je prožeto egoizmom i podijeljenošću. Zato Isus kaže da su kršćani u svijetu, ali da nisu svjetovni, nisu prožeti svijetom. Ili bi takvi trebali biti ili tome težiti! Kršćanin jest u svijetu ali on je prožet drugim ‘svijetom’. Isus, kao ni kršćanstvo ne osuđuju svijet kao svijet, jer je svijet njegovo djelo. Svijet je Božje djelo. Pa i sam čovjek je svijet i dio svijeta. Bilo bi krivo radi manjkavosti u svijetu odbacivati cijeli svijet. Radi toga što postoji grijeh ne smije se zaboraviti izvorno čovjekovo stanje. Uza sve čovjekove mane on je ipak i dalje ostao slika Božja.
Kršćanin je ‘ostavljen’ i ‘poslan’ u svijet da u njega udahnjuje novi duh. Svijet je potrebno obnoviti. U tome leži čovjekova odgovornost. Bijeg iz svijeta nije prezir svijeta niti osuda, nego traženje samoga sebe. Mnogima se dogodi da ih ‘izvanjski svijet’ (rekli bi svjetina) proguta pa se zaborave u samima sebi. Ni u kojem slučaju ne treba se prepustiti ‘modi svijeta’, nego svijet treba preporađati. To je kršćaninova misija u svijetu. Čovjekova odgovornost je osobito danas sudbonosna. Pa i kad postoji i opasnost da nas svijet ‘zaprlja’ ne možemo se iz njega povući. “Ne uzimam vas od svijeta...”. Ujedinjeni u ljubavi poštujmo različitosti. Poslani u svijet, preobrazimo ga. Ali budimo svjesni i toga da samo obnovljen čovjek može obnoviti svijet. Marijan Jurčević, OP

7. vazmena nedjelja godine B (Iv 17,11-19)
Popričesna meditacija
“Ja sam im predao tvoju riječ, a svijet ih zamrzi jer nisu od svijeta kao što ni ja nisam od svijeta.” (Iv 17,14)
Evanđelje današnje nedjelje Isusove su riječi s Posljednje večere. Tu su njegove posljednje preporuke, upozorenja i molitva. U molitvu su uključeni Isusovi učenici, ali i svatko od nas - jer Isus moli ne samo “za ove, nego i za sve koji će na njihovu riječ povjerovati.”
U svijetu smo, ali nismo od svijeta! Želimo s Tobom, Isuse, biti u službi novoga svijeta, nove zemlje i novog neba. Dao si nam novo srce, novi smo kvasac za novi kruh za hranu svijetu. Daj nam da budemo jaki - ojačani Tobom!
Gospodine Isuse, hvala Ti što si i mene uključio u svoju molitvu na Posljednjoj večeri. Veseliš se što sam Tvoju riječ sačuvao. Premda ima toliko toga upitnog u mojem ponašanju, Ti mi iskazuješ povjerenje.
Molim Te za Duha Svetoga kojim želiš obogatiti svoju Crkvu: pohodi i mene, pohodi svakog vjernika, iznenadi nas i ispuni Duhom.
Priredio: Dario Miletić

ČESTITKA I PODRŠKA
OSMINA USKRSA dani su Svjetla i Nade,
sumnje i iluzije ustupaju mjesto Vjeri i novosti Novog Zavjeta:
Emanuel i Isus – Bog s Nama i Spasitelj USKRSNUO JE i
Dahom svoga Duha od običnih ljudi-svojih učenika, UČINIO JE
Nove Ljude – svoje Apostole...Sa vama sam u sve dane...
Kapitul Provincije Sv.Jeronima odvijao se tih dana na otoku Mira,
Sudionici, svi redom, već prema tome kako su prepoznavali USKRSLOG,
prosvijetljeni Svjetom Njegova Duha
učvršćeni u Vjeri
ukorijenjeni u Zajedništvu...
povjeriše SLUŽENJE PROVINCIJI NOVOIZABRANOJ MALOJ BRAĆI...
Na svima nam je: MOLITI I SURAĐIVATI
Duc in altum Provincijo Sv. Jeronima
Odani i zahvalni Fra Ilija Barišić, misionar
Kimbulu, 15.04.2012
Dragi Fra Drago, Šalom !
Odani i zahvalni Fra Ilija
**************************************
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
U tu svrhu smo postavili svjećice kod Gospe Karmelske , kipa sv. Frane i Josipa gdje možete ubaciti svoje novčane priloge koje nastavljamo prikupljati za misiju NGENGERE.
Do sada smo skupili 10.514 KN i 255 € Svima hvala. Ovu akciju zaključujemo iduće nedjelje.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 20. V. 2012. VII. USKRSNA - Dan sredstava društv. kom.
Ponedjeljak 21. V. Kristofor, Eugen
Utorak 22. V. Rita, Helena — deseti utorak pobožnosti molitve sv. Anti . Molitva Krunicom za pravdu i Mir ponovno u našoj crkvi u 19,30 i Misom u 20 h
Srijeda 23. V. Željko. Međunarodni koncert flautista u 20, 45 sati u našoj crkvi
Četvrtak 24. V. . Marija Pomoćnica
Petak 25. V. Grgur VII. papa. Klanjanje poslije mise
Subota 26. V . Filin Neri. Krizma župe Voštarnica u 10 sati
Nedjelja 27. V. 2012. DUHOVI
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati.
Služba časova (časoslov): svagdanom u sv. Misi,
Petkom klanjanje poslije mise.
Prve nedjelje u mjesecu sastanak s FSR-om sat vremena prije večernje mise.
KRUNICA svaki dan u 19,30 sati. SVIBANJSKA POBOŽNOST

Srijeda 23. V. Međunarodni koncert flautista u 20, 45 sati u našoj crkvi Ulaz slobodan
SVIBANJSKA POBOŽNOST
KRUNICA I MOLITVA LITANIJE
SVAKI DAN U 19,30 sati u svibnju.

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)